ΓΡΑΠΤΗ ΕΡΩΤΗΣΗ E-1796/02

υποβολή: Eurig Wyn (Verts/ALE) προς την Επιτροπή

(24 Ιουνίου 2002)

Θέμα: Η ασφάλεια των Μολούκων Χριστιανών

Η πρόσφατη σφαγή Χριστιανών στο χωριό Soya της περιοχής Ambon της Ινδονησίας συγκλόνισε και προκάλεσε φρίκη σε πολλά μέλη της εκλογικής μου περιφέρειας.

Στις 26 Απριλίου 2002, ο Jafar Umar Thalib, ηγέτης του Laskar Jihad απέρριψε δημόσια τη συμφωνία ειρήνης του Malino (η οποία είχε ως στόχο να θέσει τέλος στη σύγκρουση μεταξύ των Μουσουλμάνων και των Χριστιανών στις Μολούκες) και ανέφερε ότι οι Μουσουλμάνοι θα εξολοθρεύσουν όλους τους Χριστιανούς στο Ambon. Οι μέχρι τώρα ενδείξεις οδηγούν στο συμπέρασμα ότι το Laskar Jihad ήτανπεύθυνο για τη σφαγή.

Ποιά είναι η θέση της Επιτροπής σε ότι αφορά το εν λόγω θέμα·

Πιστεύει η Επιτροπή ότι το Laskar Jihad και οποιοιδήποτε άλλοι μη εντόπιοι μαχητές θα πρέπει να εκδιωχθούν από τις Μολούκες, το Sulawesi και την Δυτική Παπούα·

Πιστεύει η Επιτροπή ότι ο Jafar Umar Thalib θα πρέπει να διωχθεί ποινικώς·

Συμφωνεί η Επιτροπή ότι οι 3 000 ή περισσότεροι Χριστιανοί Μολούκοι πουποχρεώθηκαν να προσχωρήσουν στον Ισλαμισμό στην Halmehera, το Bacan και το Buru και τις νήσους Seram από τους Μουσουλμάνους μαχητές θα πρέπει να μεταφερθούν σε ένα ασφαλές μέρος·

Απάντηση του κ. Patten εξ ονόματος της Επιτροπής

(15 Ιουλίου 2002)

Η αντιπροσωπεία της Επιτροπής στη Τζακάρτα, μαζί με τις διπλωματικές αποστολές των κρατών μελών παρακολουθεί στενά τις εξελίξεις στον τομέα των ανθρωπίνων δικαιωμάτων σόλόκληρη την Ινδονησία και συμμετέχει σ' όλα τα διαβήματα με στόχο να προβληθεί η ανησυχία που αφορά τα θέματα ανθρωπίνων δικαιωμάτων στην Ινδονησία. Η Επιτροπή συμμερίζεται τη θέση που θέσπισε η Ένωση, δηλαδή στήριξη της εδαφικής ακεραιότητας της Ινδονησίας με παράλληλη ενθάρρυνση της κυβέρνησης για λήψη επειγόντων μέτρων αντιμετώπισης και ειρηνικής επίλυσης των εσωτερικών συγκρούσεων στη χώρα, είτε πρόκειται για συγκρούσεις που οφείλονται σε αυτονομιστές είτε σε διαφορές θρησκευτικού χαρακτήρα. Όπως και η διεθνής κοινότητα στην πλειονότητά της, η Επιτροπή θεωρεί ότι γιάυτές τις εσωτερικές συγκρούσεις,πεύθυνη είναι βασικά η Ινδονησία και ότι οι συγκρούσεις αυτές πρέπει να αντιμετωπίζονται κατά πρώτο και κύριο λόγο από την κυβέρνηση της Ινδονησίας και από τις οργανώσεις της κοινωνίας των πολιτών, τις θρησκευτικές κοινότητες και τα άλλα θεσμικά όργανα, στο πλαίσιο ειρηνικού διαλόγου και κράτους δικαίου, με σεβασμό των ανθρωπίνων δικαιωμάτων χωρίς να ευνοείται κάποια συγκεκριμένη ομάδα.

Η τρέχουσα βία στις Μολούκες Νήσους όπως και στις επαρχίες Aceh, Sulawesi και Papua αποτελεί μόνιμο μέλημα. Η κυβέρνηση της Ινδονησίας,πό την προεδρία της Megawati Soekarno, κάνει μεγάλη προσπάθεια κατά την εκτίμηση της Επιτροπής, για να ισορροπήσει τις εσωτερικές εντάσεις και να προωθήσει την ειρηνική διευθέτηση των διαφορών στο πλαίσιο κλίματος σεβασμού των ανθρωπίνων δικαιωμάτων. Παράδειγμα, η μεσολάβησή της στις πρόσφατες ειρηνευτικές συμφωνίες του Malino μεταξύ των Χριστιανών και των Μουσουλμάνων στις Μολούκες και μεταξύ αντιπάλων ομάδων στο Sulawesi.

Η Επιτροπή εκτιμά τις προσπάθειες της κυβέρνησης της Ινδονησίας για συνεργασία με τη διεθνή συμμαχία κατά της τρομοκρατίας. Διαπίστωσε ότι ο ηγέτης του κινήματος Laskar Jihad, ο κ. Jafar Umar Thalib, συνελήφθη στις Μολούκες και κρατείται φυλακισμένος στη Τζακάρτα. Η Επιτροπή προτρέπει την κυβέρνηση της Ινδονησίας να εφαρμόσει πλήρως τις διαδικαστικές και δικαιοδοτικές εγγυήσεις στηνπόθεση αυτή όπως και στις άλλεςποθέσεις.

Η Επιτροπή παρέχει ανθρωπιστική βοήθεια στα θύματα των συγκρούσεων καθώς και οικονομική στήριξη για την επίλυση των διαφορών και τη βελτίωση της κατάστασης των ανθρωπίνων δικαιωμάτων στην Ινδονησία. Οι Μολούκες αποτελούν θέμα ιδιαίτερης επικέντρωσης ενεργειών της Επιτροπής στο ζήτημα αυτό. Από το 1999 η Επιτροπή έχει χορηγήσει 4,6 εκατ. ευρώ έκτακτης βοήθειας για στήριξη των θυμάτων της βίας στις Μολούκες, τόσο Χριστιανών όσο και Μουσουλμάνων, ιδίως όσον αφορά τους μετακινηθέντες εντός της επικράτειας της χώρας. Η Ινδονησία αποτελεί χώρα εστιασμού του ενδιαφέροντος για το μέλλον στο πλαίσιο της Ευρωπαϊκής Πρωτοβουλίας για τη Δημοκρατία και τα Ανθρώπινα Δικαιώματα 2002-2004. Ήδη, το 2000 και το 2001 χρηματοδοτήθηκαν τέσσερις δράσεις συνολικού προϋπολογισμού 1 862 880 ευρώ στο πλαίσιο της προαναφερομένης πρωτοβουλίας, μέσω μη κυβερνητικών οργανισμών (ΜΚΟ) και της Ύπατης αρμοστείας για τα Δικαιώματα του Ανθρώπου. Επίσης προβλέπεται ποσό που ανέρχεται ενδεικτικά σε 2,5 εκατ. ευρώ για περαιτέρω δράσεις στο πλαίσιο της Ευρωπαϊκής Πρωτοβουλίας για τη Δημοκρατία και τα Ανθρώπινα Δικαιώματα, που θα χρηματοδοτηθούν κατά το 2002.